ครม.เห็นชอบเป้าเงินเฟ้อปีหน้า 1-3% ชี้เหมาะสมศก.ไทยช่วงโควิด-19
ครม.ไฟเขียวกำหนดกรอบเป้าหมายเงินเฟ้อทั่วไปปี 65 ในช่วง 1-3% รูปแบบเดียวกับปี 64 ชี้เหมาะสมศก.ไทยช่วงโควิด-19
14 ธ.ค. 2564

นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) มีมติเห็นชอบเป้าหมายนโยบายการเงิน (กรอบเงินเฟ้อ) ประจำปี 2565 ตามที่กระทรวงการคลังเสนอ ในอัตรา 1-3% รูปแบบเดียวกับปี 2564
ทั้งนี้อัตราเงินเฟ้อดังกล่าว ถือเป็นระดับที่เหมาะสมกับเศรษฐกิจไทยในช่วงสถานการณ์โควิด-19 เอื้อต่อการเติบโตทางเศรษฐกิจของประเทศ อีกทั้งยังช่วยเพิ่มความยืดหยุ่นของนโยบายการเงินให้สามารถรองรับกับความผันผวนของเงินเฟ้อที่อาจจะเกิดขึ้นได้ในอนาคต
 